Այսօր ասում են, որ ոստիկանության դռները մարդիկ կոտրում են իրենց բողոքներով, բայց այդ բողոքները վերաբերվում են ո՛չ միլիարդավոր դոլարներին, ո՛չ 50-50-ի, այն որ ասում էին (ես էլ եմ դա ասել)` Սաշիկն ամեն տեղ 50-50 է, նույնիսկ մեր երկրի անունը, մի օր էլ ես ասացի, փոխենք, սարքենք 50-50: Նույն վարչապետն անեկդոտ պատմեց 50-50-ի վերաբերյալ և երկիր հրավիրեց ներդրողներին, նրանք էլ, չգիտես ինչու, մինչ այսօր չկան, այսինքն` ես գիտեմ ինչու չկան: Այդ 50-50-ից էլ մենք ոչ մի բան չունենք այդ ամպագոռգոռ հայտարարությունից հետո: Բայց էլի, թեև այսքան զգուշացնում ենք, այնտեղ մանկլավիկներ կան, համացանցում գրում են` շեշտակի հարված կոռուպցիային… Արդեն ծիծաղելի է դառնում, որովհետև այդ շեշտակի հարվածը չկա, և ես չեմ կարծում, որ այդ շեշտակի հարվածը կլինի»: